Kommissionens forordning (EF) nr. 492/2002

af 19. marts 2002

om fravigelse af forordning (EF) nr. 562/2000 om gennemførelsesbestemmelser til Rådets forordning (EF) nr. 1254/1999 for så vidt angår ordningerne for offentligt interventionsopkøb af oksekød og om ændring af forordning (EØF) nr. 1627/89 om opkøb af oksekød ved licitation

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved Kommissionens forordning (EF) nr. 2345/2001(2), særlig artikel 47, stk. 8, og

ud fra følgende betragtninger:

(1) Ved Kommissionens forordning (EF) nr. 562/2000(3), senest ændret ved forordning (EF) nr. 1564/2001(4), blev der fastsat gennemførelsesbestemmelser til Rådets forordning (EF) nr. 1254/1999 for så vidt angår ordningerne for offentligt interventionsopkøb af oksekød. I forordningens artikel 10 og artikel 16, stk. 2, er der således fastsat perioder for indgivelse af bud og levering af produkter. I betragtning af, hvordan helligdagene falder i første og andet kvartal af 2002, bør anden licitation i marts 2002 annulleres, og sidste frist for levering for anden licitation i andet kvartal af 2002 bør ændres af praktiske grunde. Forordning (EF) nr. 562/2000 bør derfor fraviges.

(2) Ved Kommissionens forordning (EØF) nr. 1627/89 af 9. juni 1989 om opkøb af oksekød ved licitation(5), senest ændret ved forordning (EF) nr. 238/2002(6), blev der fastsat bestemmelser om opkøb ved licitation i visse medlemsstater eller regioner af en medlemsstat for visse kvalitetsgrupper. Ved Kommissionens forordning (EF) nr. 1209/2001(7), senest ændret ved forordning (EF) nr. 2579/2001(8), blev der fastsat en række undtagelsesbestemmelser til forordning (EF) nr. 562/2000 for at afhjælpe den usædvanlige markedssituation, der er opstået efter begivenhederne i forbindelse med bovin spongiform encephalopati (BSE) og det efterfølgende udbrud af mund- og klovesyge. Yderligere produkter kunne således opkøbes til intervention. Da undtagelsesbestemmelserne ikke mere gælder for licitationer i andet kvartal af 2002, bør forordning (EØF) nr. 1627/89 ændres tilsvarende.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Uanset artikel 10, første punktum, i forordning (EF) nr. 562/2000 kan der ikke indgives bud den fjerde tirsdag i marts 2002.

Artikel 2

1. Bilaget til forordning (EØF) nr. 1627/89 affattes som angivet i bilaget til nærværende forordning.

2. Uanset artikel 16, stk. 2, i forordning (EF) nr. 562/2000 er leveringsperioden for anden licitation i andet kvartal af 2002 på 24 kalenderdage.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Artikel 2 anvendes for licitationer, der åbnes i andet kvartal af 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. marts 2002.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 315 af 1.12.2001, s. 29.

(3) EFT L 68 af 16.3.2000, s. 22.

(4) EFT L 208 af 1.8.2001, s. 14.

(5) EFT L 159 af 10.6.1989, s. 36.

(6) EFT L 39 af 9.2.2002, s. 4.

(7) EFT L 165 af 21.6.2001, s. 15.

(8) EFT L 344 af 28.12.2001, s. 68.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

Estados miembros o regiones de Estados miembros y grupos de calidades previstos en el apartado 1 del artículo 1 del Reglamento (CEE) n° 1627/89/Medlemsstater eller regioner og kvalitetsgrupper, jf. artikel 1, stk. 1, i forordning (EØF) nr. 1627/89/Mitgliedstaaten oder Gebiete eines Mitgliedstaats sowie die in Artikel 1 Absatz 1 der Verordnung (EWG) Nr. 1627/89 genannten Qualitätsgruppen/Κράτη μέλη ή περιοχές κρατών μελών και ομάδες ποιότητος που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 1627/89/Member States or regions of a Member State and quality groups referred to in Article 1(1) of Regulation (EEC) No 1627/89/États membres ou régions d'États membres et groupes de qualités visés à l'article 1er, paragraphe 1, du règlement (CEE) n° 1627/89/Stati membri o regioni di Stati membri e gruppi di qualità di cui all'articolo 1, paragrafo 1, del regolamento (CEE) n. 1627/89/In artikel 1, lid 1, van Verordening (EEG) nr. 1627/89 bedoelde lidstaten of gebieden van een lidstaat en kwaliteitsgroepen/Estados-Membros ou regiões de Estados-Membros e grupos de qualidades referidos no n.o 1 do artigo 1.o do Regulamento (CEE) n.o 1627/89/Jäsenvaltiot tai alueet ja asetuksen (ETY) N:o 1627/89 1 artiklan 1 kohdan tarkoittamat laaturyhmät/Medlemsstater eller regioner och kvalitetsgrupper som avses i artikel 1.1 i förordning (EEG) nr 1627/89

>PIC FILE= "L_2002077DA.000602.TIF">